Se minner i Bilder på Mac - Apple-kundestøtte
Bilder søker gjennom bildene og videoene dine og samler dem i samlinger som kalles minner. I Minner kan du gjenoppleve fine stunder som en helgetur eller et besøk hos en venn – og store begivenheter som en ettårsdag, et bryllup, en framføring eller en familieferie. I Minner finner du også utvalgte samlinger, som for eksempel årets beste bilder. Bilder oppretter opptil tre nye minner hver dag (avhengig av størrelsen på bildebiblioteket), og du kan også opprette dine egne minner fra bildene i et øyeblikk, en samling eller et album.
Du kan vise bildene i et minne ett om gangen, eller spille dem som en bildeserie. Du kan også se bilder av personer i et minne eller se et kart som viser hvor bildene ble tatt. Bilder viser også andre minner fra lignende emner, slik at du kan gjenoppleve fine stunder. Når du ser et minne du liker ekstra godt, kan du merke det som en favoritt, og minner du ikke vil ha, kan du slette.
Vis et minne
Klikk på Minner i sidepanelet.
Rull for å se minner.
Dobbeltklikk på et minne for å se bildene.
Se alle bildene eller en oversikt over bildene i et minne: Klikk på Mer eller Vis oversikt øverst.
Vis personene i et minne: Rull ned til Personer for å se personene som er gjenkjent i bildet. Dobbeltklikk på en person for å se andre bilder av den personen.
Se et kart som viser hvor minnet er fra: Rull ned til Steder. Dobbeltklikk på et miniatyrbilde for å se bildet på et større kart. Dobbeltklikk på det på nytt for å zoome inn eller se det i et rutenett. Klikk på Vis bilder fra i nærheten for å se andre bilder fra det stedet.
Vis relaterte minner: Rull ned til Relatert hvis du for eksempel vil se flere bilder som er tatt på samme tid eller sted, eller bilder som er tatt av de samme personene.
Vis og arbeid med et enkeltbilde: Dobbeltklikk på et bilde, og bruk verktøyene i verktøylinjen til å arbeide med, redigere eller vise detaljert informasjon om bildet. Klikk på Tilbake-knappen for å gå tilbake til visningen av minnet.
Vis et minne som en lysbildeserie
Klikk på Vis alle eller Vis oversikt øverst for å vise alle bildene eller en oversikt over bildene i et minne.
Marker bildene du vil ha med i lysbildeserien, eller la være å markere noen hvis du vil ha med alle bildene.
Klikk på Start-knappen i verktøylinjen og velg alternativene du vil ha for lysbildeserien.
Trykk på esc-tasten for å avslutte en lysbildeserie.
Gjør et minne til en favoritt
Når ser et minne du er ekstra glad i, kan du merke det som en favoritt.
Gå ned til bunnen av minnet og klikk på Legg til i Favorittminner.
Vis favorittminner
Minner du merker som favoritter, vises i Favorittminner.
Klikk på Favorittminner i verktøylinjen.
Lag et minne av et øyeblikk, en samling eller et år
Du kan opprette egne minner for å fremheve et øyeblikk eller en samling som er viktig for deg.
Klikk på Bilder i sidepanelet.
Åpne et øyeblikk eller en samling ved å klikke på tittelen.
Gå ned til bunnen av bildene og klikk på Legg til i Minner.
Lag et minne av bilder i et album
Klikk på et album i sidepanelet.
Klikk på Vis som minne.
Rull ned og klikk på Legg til i Minner.
Blokker en type minne
Du kan blokkere bestemte typer minner som har innhold du ikke vil se.
Dobbeltklikk på et minne du vil blokkere.
Rull ned og klikk på Blokker minne, velg minnetypen du vil blokkere, og klikk deretter på Blokker.
Du kan nullstille Bilder slik at blokkerte minner opprettes på ny. Velg Bilder > Valg, klikk på Generelt, og klikk deretter på Nullstill blokkerte minner.